অ্যালকো ডিএল৫৬০সি

অ্যালকো ডিএল৫৬০সি হলো মার্কিন যুক্তরাষ্ট্রের অ্যামেরিকান লোকোমোটিভ ওয়ার্কস (অ্যালকো) কোম্পানির ডিজেল-বৈদ্যুতিক লোকোমোটিভের একটি সিরিজ যা ভারতের বারাণসীতে ডিজেল লোকোমোটিভ ওয়ার্কস (ডিএলডাব্লু) কোম্পানি দ্বারা প্রস্তুতকৃত। ভারতে ডাব্লিউডিএম-৩, ডাব্লিউডিএম-৩এ/২সি, ডাব্লিউডিএম-৩ডি এবং ডাব্লিউডিজি-৩সহ অনেক শ্রেণির ডিজেল লোকোমোটিভে এই সিরিজ ব্যবহার করা হয়েছে। এই লোকোমোটিভগুলোতে এসি ইলেকট্রিক ট্রান্সমিশন ব্যবস্থা রয়েছে। এ ছাড়াও রয়েছে ১৬ সিলিন্ডার অ্যালকো ২৫১বি, সি ডিজেল প্রাইম মুভার। ১৯৬০ এর দশকের গোড়ার দিকে ভারতীয় রেল ভারতের বাষ্পীয় লোকোমোটিভের বহর ধীরে ধীরে প্রতিস্থাপন করার জন্য একটি নির্ভরযোগ্য ডিজেল লোকোমোটিভ সিরিজের প্রয়োজনীয়তা অনুভব করে। অ্যালকোর ৪০টি ডিএল৫৬০সি এবং ইএমডির ৪০টি এসডি২৪ ভারতের রেলে পরীক্ষা করার জন্য নির্বাচিত হয়েছিল। এরপর আরও পরীক্ষার জন্য এই মডেলগুলোর আরও লোকোমোটিভ কেনা হয়েছিল। ভারতীয় রেল আমদানির উপর নির্ভর না করে দেশে এই লোকোমোটিভ উৎপাদন করতে আগ্রহী ছিল, তাই ভারতীয় রেল স্থানান্তর-প্রযুক্তির চুক্তি পেশ করে। ইএমডি এই চুক্তিতে রাজি হয়নি, তবে অ্যালকো হয়েছিলো। সুতরাং, সহজ রক্ষণাবেক্ষণ, নির্ভরযোগ্যতা এবং সহজ ক্রিয়াকলাপের কারণে অ্যালকোর ডিএল৫৬০সি -কে উৎপাদনের জন্য বেছে নেওয়া হয়, এবং তারপর থেকে বিভিন্ন কনফিগারেশনে এই লোকোগুলির বিশাল সংখ্যক উৎপাদন করা হয়েছে এবং এখনও ভারতীয় রেলের ডিজেল রুটে এদের আধিপত্য অব্যাহত রয়েছে। ভারতে ডাব্লিউডিএম-২ হলো ডিএল৫৬০সি সিরিজের প্রথম লোকোমোটিভ শ্রেণি। প্রথম দিকের লোকোমোটিভগুলো সরাসরি রেডিমেড অবস্থায় ভারতে আসে। উৎপাদন ১৯৬০ এর দশকের শেষদিকে শুরু হয়েছিল, এবং ১৯৯০ এর দশকের শেষভাগ পর্যন্ত চলেছিল। সময়ের সাথে সাথে তাদের অনেককেই প্রত্যাহার করা হচ্ছে। তারা ১৬***, ১৭*** এবং ১৮*** সিরিজের অন্তর্গত। এই লোকোগুলোর প্রত্যেকে কেবলমাত্র ৯টি যাত্রীবাহী কোচ টানতে পারে। এই লোকোগুলোর রক্ষণাবেক্ষণের সময়সূচি ৩০০০ কিমি /১০ দিন। পরে ফ্লুইড লেভেল এবং বিয়ারিংয়ের উন্নতি করে তা ৩০ দিন পর্যন্ত বাড়ানো হয়। গিয়ার অনুপাত হলো ৬৫:১৮ এবং সর্বাধিক গতি ১২০ কিমি/ ঘণ্টা। "জাম্বো" (পূর্ণ-প্রস্থের শর্ট হুডযুক্ত) এবং ডাব্লিউডিএম-২এ/২বি হলো ডাব্লিউডিএম-২ এর সামান্য পরিবর্তিত রূপের লোকোমোটিভ শ্রেণি। ডাব্লিউডিএম-৩এ (পূর্বে ডাব্লিউডিএম-২সি হিসাবে পরিচিত), লোকোমোটিভের প্রথম উৎপাদন হয় ১৯৯৪ সালে। এদের সর্বোচ্চ গতি ও গিয়ার অনুপাত ডাব্লিউডিএম-২ এর মতোই, তবে ক্ষমতা ডাব্লিউডিএম-২ এর চেয়ে ৫০০ অশ্বশক্তি বেশি। কিছু কিছু লোকোমোটিভের ক্ষমতা ৩,৯০০ অশ্বশক্তি পর্যন্তও বাড়ানো হয়। এই শ্রেণির একটি লোকো দুটি ডাব্লিউডিএম-২এস লোকোর কাজ একাই করতে সক্ষম। ডাব্লিউডিএম-৩সি পূর্ববর্তী ডাব্লিউডিএম-৩এ থেকে আপগ্রেড করা লোকো। এদের সিরিজ ১৪***। এটি ভারতের সর্বশেষ ও সবচেয়ে উন্নত অ্যালকো লোকোমোটিভ। এদের উৎপাদন ২০০৫ সালে শুরু হয়। এতে বাম-হাতি ড্রাইভিংসহ উন্নতর কেবিন সুবিধা রয়েছে। এই লোকোতে ভারতের ইএমডি জিটি৪৬পিএসি লোকোমোটিভ থেকে ধার করা কিছু বৈশিষ্ট্য রয়েছে, যেমন হুইল স্লিপিং এবং পর্যায়ক্রমিক বিদ্যুৎ সরবরাহ শনাক্তকরণ ও ইঞ্জিনের প্যারামিটার নিয়ন্ত্রণের জন্য মাইক্রোপ্রসেসরের ব্যবহার। প্রায় সমস্ত ডিজেল ব্রডগেজ লোকোশেডে এই লোকো বরাদ্দ ছিলো। ডাব্লিউডিএম-৩ই এবং ডাব্লিউ ডিএম-৩এফ এই লোকোর সামান্য পরিবর্তিত রূপ। এরা ১১*** সিরিজের অন্তর্গত। ডাব্লিউডিজি-৩এ (পূর্বে ডাব্লুডিজি -২ নামে পরিচিত) মূলত পন্যবাহী ট্রেন টানার ক্ষেত্রে ডাব্লিউডিএম-২ লোকোমোটিভের সমস্যার কারণে এর বিকল্প হিসেবে তৈরি করা হয়। এই লোকোগুলো সাধারনত পন্যবাহী ট্রেনেই ব্যবহার করা হয়। ১৯৯৫ সালে প্রথম লোকো এবং ২০১২ সালে সর্বশেষ লোকো (১৩৬৬৫) নির্মিত হয়। সর্বোমোট ১১৭১টি লোকো ভারতীয় রেলের জন্য নির্মিত হয় এবং রেল ছাড়াও তাপ বিদ্যুৎ কেন্দ্র, বন্দর ট্রাস্ট এবং স্টিল প্ল্যান্টে অনেক লোকো সরবরাহ করা হয়। গিয়ার অনুপাত ৭৪:১৮। এই লোকো ৫৮টি বিওএক্সএন ওয়াগন নিয়ে ৬৯ কিমি/ঘণ্টা গতিতে চলতে পারে (সর্বাধিক গতি ১০০ কিমি/ঘণ্টা)। এই লোকোগুলোকে ধীরে ধীরে ডাব্লিউডিএম-৩ডি এর পর্যায়ে আধুনিকায়ন করা হচ্ছে। এর কিছু উন্নত সংস্করণ হলো ডাব্লিউডিজি-৩বি, ডাব্লিউডিজি-৩সি এবং ডাব্লিউডিজি-৩ডি। এদের সিরিজ ১৩০০০-১৩৬৬৫ এবং ১৪৫০১-১৪৯৯৯। মূল নিবন্ধ: ভারতীয় লোকোমোটিভ ক্লাস ডাব্লিউডিএম-৭ এগুলি ডাব্লিউডিএম-২ এর দূর্বল সংস্করণ (২৬০০ অশ্বশক্তির পরিবর্তে ২০০০ অশ্বশক্তি)। এই লোকোমোটিভগুলি ১৯৮৭ থেকে ১৯৮৯ পর্যন্ত নির্মিত হয়। এগুলি সহজেই চিহ্নিত করা যায় শর্ট হুডে গ্রিলের অভাবে। ১৫টি লোকোমোটিভ এখনও সচল আছে। এর মধ্যে দুটি বায়ো-ডিজেল এবং ডিজেলের সংমিশ্রণে চলছে। ডাব্লিউডিএম-২ - শ্রীলঙ্কায় ক্লাস এম৮ মূল নিবন্ধ: শ্রীলঙ্কা রেলওয়ে এম৮ ১৯৯৬ সালে ক্লাস এম৮ হিসেবে আটটি ডাব্লিউডিএম-২ লোকোমোটিভ শ্রীলঙ্কায় রপ্তানি করা হয়। তারা সে সময়ে শ্রীলঙ্কার সবচেয়ে লম্বা ও শক্তিশালী লোকোমোটিভ ছিল। এই লোকোমোটিভগুলি ৮৪১ থেকে ৮৪৮ পর্যন্ত সংখ্যাকরণ করা হয়। এরা এখনও সচল রয়েছে। মূল নিবন্ধ: বাংলাদেশ রেলওয়ে ক্লাস ৬৪০০ ২০০১ সালে ১০টি ডাব্লিউডিএম-২ ও ৩টি ডাব্লিউডিএম-৩সিএ লোকোমোটিভ ক্লাস ৬৪০০ (বিইডি-২৬) হিসেবে বাংলাদেশ রেলওয়ে কিনেছিল। তারা সে সময়ে বাংলাদেশের সবচেয়ে শক্তিশালী লোকোমোটিভ ছিল। তাদের সংখ্যাকরণ ৬৪০১ থেকে ৬৪১৩ পর্যন্ত। সমস্ত লোকোমোটিভ এখনও সচল রয়েছে। এই লোকোমোটিভগুলো প্রথমে অ্যালকো কর্তৃক উৎপাদিত হতো। পরে লাইসেন্স নিয়ে ডিএলডাব্লিউ ও ডিএলএমডাব্লিউ ভারতে এই লোকো উৎপাদন করে। ভারতীয় রেলপথের নিম্ন অঞ্চলগুলিতে এই লোকোমোটিভ ব্যবহৃত হয়: দক্ষিণ পশ্চিম রেলপথ দক্ষিণ রেলপথ মধ্য রেলপথ দক্ষিণ মধ্য রেলপথ দক্ষিণ কোস্ট রেলপথ উত্তর রেলপথ উত্তর পশ্চিম রেলপথ উত্তর-পূর্ব সীমান্ত রেলপথ পশ্চিম মধ্য রেলপথ পূর্ব মধ্য রেলপথ পশ্চিম রেলপথ দক্ষিণ পূর্ব মধ্য রেলপথ পূর্ব উপকূল রেলপথ উত্তর মধ্য রেলপথ উত্তর পূর্ব রেলপথ পূর্ব রেলপথ দক্ষিণ পূর্ব রেলপথ এছাড়াও,ডিএল৫৬০সি রফতানি করা হয়: পেরু বাংলাদেশ রেলওয়ে শ্রীলঙ্কা রেলপথ ভারতীয় রেল ভারতে রেল পরিবহনের ইতিহাস ভারতের লোকোমোটিভ ভারতে রেল পরিবহন "ALCO locomotives"। DLW। ২০১০। সংগ্রহের তারিখ ৩১ মার্চ ২০১৫।  "Broad Gauge Diesel Locomotives"। IRFCA।  "Sheds and Workshops"। IRFCA।